Diari Oficial de la Generalitat Valenciana


Sumari del DOGV 5868, del 13-10-2008 (2008/11315)

RESOLUCIÓ de 24 de setembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions del gasoducte de gas natural denominat: Addenda II. Villalonga-Gandia-Oliva i les seues instal·lacions auxiliars, als termes municipals de Terrateig, Alfauir i Rótova, a la província de València. Expedient: JUEXPR/2008/22; CBREDE 2006/78/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5868

Data del DOGV
:   13-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/11485


Data del document
:   24-09-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Ròtova
    * Alfauir
    * Terrateig
    * expropiació
    * administració regional

RESOLUCIÓ de 24 de setembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions del gasoducte de gas natural denominat: Addenda II. Villalonga-Gandia-Oliva i les seues instal·lacions auxiliars, als termes municipals de Terrateig, Alfauir i Rótova, a la província de València. Expedient: JUEXPR/2008/22; CBREDE 2006/78/46. [2008/11633]
Per Resolució de la Direcció General d'Energia de 15 de febrer de 2008, s'ha atorgat autorització administrativa per a la construcció dels set trams que completen les instal·lacions corresponents al gasoducte de gas natural denominat: Villalonga-Gandia-Oliva i les seues instal·lacions auxiliars, als termes municipals de Terrateig, Alfauir i Rótova, a la província de València, s'ha aprovat l'addenda II al projecte d'execució i les seues modificacions, i s'ha declarat, en concret, la seua utilitat pública, després de la corresponent informació pública prèvia. La dita declaració d'utilitat pública d'acord amb el que disposen l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat d'ocupació dels béns i els drets afectats i implica la urgent ocupació d'estos, i se'ls aplica el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i els drets afectats perquè compareguen a l'ajuntament on radiquen les finques afectades, segons el calendari establit en l'annex d'esta resolució, com a punt de reunió per a dur a terme, de conformitat amb el procediment que establix el precitat article, l'alçament de les actes prèvies a l'ocupació i, si procedira, el de les d'ocupació definitiva.
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, hauran d'aportar els documents acreditatius de la seua titularitat i l'últim rebut de la contribució, i es podran acompanyar dels seus pèrits i un notari, si ho estimen oportú, amb la despesa al seu cost.
L'alçament d'actes es durà a terme els pròxims dies 17 de novembre de 2008, a partir de les 12.00 hores en l'Ajuntament de Rótova, i 18 de novembre de 2008, a partir de les 9.00 en l'Ajuntament d'Alfauir, i a partir de les 16.00 en l'Ajuntament de Terrateig.
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats consta al tauler d'edictes de l'ajuntament assenyalat i al final d'este anunci.
És comunica que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells que, intentada la notificació, no s'haguera pogut realitzar.
En l'expedient d'expropiació, Gas Natural Cegás, SA, assumirà la condició de beneficiària.
València, 24 de setembre de 2008.- El conseller d'Infraestructures i Transport: Mario Flores Lanuza.